Diari Oficial de la Generalitat Valenciana


Sumari del DOGV 8959, del 24-11-2020 (2020/9934)

DECRET 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2020/10/30/175**

### Versions

 16/03/2022 - Actualitat  Text inicial: 25/11/2020 - 15/03/2022 

### Dades del document

Número de DOGV
:   8959

Data del DOGV
:   24-11-2020

Secció del DOGV
:   I. DISPOSICIONS GENERALS

Número del document
:   2020/9934


Data del document
:   30-10-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * organització administrativa
    * legislació
    * administració regional
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 16.03.2022 -**

 

**Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball.**

[**(DOGV núm. 8959 de 24.11.2020)**](https://dogv.gva.es/datos/2020/11/24/pdf/2020_9934.pdf) **Ref. 009487/2020**

 

 

Mitjançant el Decret 5/2019, de 16 de juny, del president de la Generalitat, es van determinar les conselleries en què s’estructura l’Administració de la Generalitat i se’ls va assignar, al mateix temps, l’àmbit competencial material propi de cada una.

Pel que fa a la Conselleria d’Economia Sostenible, Sectors Productius, Comerç i Treball, se li atribueixen les competències en matèria d’economia sostenible, foment de l’ocupació i de l’economia social, formació professional ocupacional i contínua, intermediació en el mercat laboral, indústria, energia, sectors productius, comerç interior i exterior, fires sectorials i activitats promocionals, artesania i consum.

En desplegament de l’anterior, el Decret 105/2019, de 16 de juliol, del Consell, va establir l’estructura orgànica bàsica de la Presidència i de les conselleries, i en va dissenyar el nivell directiu d’acord amb les competències assignades.

No obstant aixó, el marc normatiu vigent, constituït per la legislació bàsica de l’Estat, així com per les normes legals i reglamentàries dictades per la Generalitat, atribueixen de manera genèrica a aquesta conselleria, competències específiques en una altra sèrie de matèries relacionades amb les anteriors. En aquest sentit cal esmentar les següents:

– Llei 20/2013, de 9 de desembre, de garantia d’unitat de mercat.

– Llei 23/2015, de 21 de juliol, ordenadora del Sistema d’Inspecció de Treball i Seguretat Social.

– Reial decret 2621/1983, de 29 de setembre, sobre Fires Comercials Internacionals.

– Llei 3/2015, 2 abril, de la Generalitat, de cambres de comerç, indústria, serveis i navegació de la Comunitat Valenciana.

– Decret legislatiu 2/2015, de 15 de maig, del Consell, pel qual s’aprova el text refós de la Llei de cooperatives de la Comunitat Valenciana.

– Llei 18/2018, de 13 de juliol, de la Generalitat, per al foment de la responsabilitat social.

– Decret 125/2014, de 25 de juliol, del Consell, sobre fires comercials de la Comunitat Valenciana.

– Els reials decrets de transferència de competències i serveis traspassats a la Comunitat Valenciana, especialment les referides a matèria laboral, assegurances, fires comercials oficials nacionals i internacionals, així com les relatives a indústria, energia i mines. ****[1]****

Així com, les diferents lleis de creació de les entitats del sector públic adscrites i dependents d’aquesta conselleria, en la mesura que la persona titular del departament, dirigeix, impulsa, coordina i executa l’acció política i administrativa en les matèries de les seues competències.

Partint d’aquesta estructura orgànica bàsica, i a l’empara del que disposa l’article 64 de la Llei 5/1983, de 30 de desembre, del Consell, es fa necessari procedir a l’aprovació del Reglament orgànic i funcional de la Conselleria d’Economia Sostenible, Sectors Productius, Comerç i Treball, per a adequar-la al marc normatiu i règim competencial vigent, que determine les funcions que s’atribueixen als órgans superiors i centres directius que la componen. Tal com ha establit el citat Decret 105/2019, de 16 de juliol, del Consell, després de l’aprovació del present Reglament orgànic i funcional, el nivell administratiu es desenvoluparà mitjançant ordre de la Conselleria.

Per tot aixó, de conformitat amb el que estableixen els articles 28. f) i 64 de la Llei 5/1983, de 30 de desembre, del Consell, a proposta del conseller d’Economia Sostenible, Sectors Productius, Comerç i Treball, amb la deliberació prèvia del Consell, en la reunió de 30 d’octubre de 2020,

 

 

DECRETE

 

TÍTOL I  
 Disposicions generals

 

**Article 1. Competències de la Conselleria d****’Economia Sostenible, Sectors Productius, Comerç i Treball**

1. La Conselleria d’Economia Sostenible, Sectors Productius, Comerç i Treball és el departament del Consell al qual correspon l’exercici de les competències en matèria d’economia sostenible, sectors productius, indústria, energia, comerç exterior, comerç interior, fires sectorials i activitats promocionals, artesania i consum; així com, en matèria de foment de l’economia social, foment de l’ocupació, formació professional ocupacional i contínua i la intermediació en el mercat laboral.

2. Així mateix, de conformitat amb el que disposen la Llei 3/2015, de 2 d’abril, de cambres de comerç, indústria, serveis i navegació de la Comunitat Valenciana, i el Decret 125/2014, de 25 de juliol, del Consell, sobre fires comercials de la Comunitat Valenciana, li corresponen les competències de tutela de les cambres de comerç i les institucions firals de la Comunitat Valenciana.

3. A més, la persona titular de la conselleria, i com a persona que exerceix la presidència de l’Institut Valencià de Competitivitat Empresarial (IVACE), exercirà la direcció, tutela i supervisió en matèria d’innovació per a la competitivitat i modernització de les petites i mitjanes empreses i àrees industrials, així com la coordinació i suport en matèria d’R+D+I empresarial de la Xarxa d’Instituts Tecnológics de la Comunitat Valenciana.

4. Amb la superior autoritat de la persona titular del departament, la Conselleria d’Economia Sostenible, Sectors Productius, Comerç i Treball, dirigeix, impulsa i executa l’acció política i administrativa en les matèries de la seua competència i d’aquelles que li siguen conferides per la legislació vigent.

 

**Article 2. Òrgans superiors i centres directius**

1. Sota l’autoritat de la persona titular del departament, la Conselleria d’Economia Sostenible, Sectors Productius, Comerç i Treball s’estructura en els órgans superiors i centres directius següents:

a) Secretaria Autonómica d’Economia Sostenible, Sectors Productius, Comerç i Consum.

b) Secretaria Autonómica d’Ocupació.

c) Sotssecretaria.

d) Direcció General d’Economia Sostenible.

e) Direcció General d’Emprenedoria i Cooperativisme.

f) Direcció General d’Indústria, Energia i Mines.

g) Direcció General d’Internacionalització.

h) Direcció General de Comerç, Artesania i Consum.

i) Direcció General de Treball, Benestar i Seguretat Laboral.

2 Per raó de l’àmbit territorial en què s’exerceixen les atribucions, els órgans de la Conselleria es classifiquen en serveis centrals i serveis perifèrics.

 

**Article 3. Nivell administratiu**

El nivell administratiu està constituït per totes les unitats d’aquesta naturalesa dependents directament dels órgans superiors i nivell directiu del departament.

 

**Article 4. Entitats del sector públic adscrites i dependents**

1. S’enquadren en la Conselleria d’Economia Sostenible, Sectors Productius, Comerç i Treball, les entitats del sector públic de la Generalitat següents:

a) Els organismes autónoms LABORA Servei Valencià d’Ocupació i Formació, l’Institut Valencià de Seguretat i Salut en el Treball (INVASSAT), i l’Institut Valencià d’Estadística (IVE). ****[2]****

b) L’ens de dret públic Institut Valencià de Competitivitat Empresarial (IVACE).

c) La Fundació Tribunal d’Arbitratge Laboral de la Comunitat Valenciana.

d) El Consorci de Gestió del Centre d’Artesania de la Comunitat Valenciana.

2. Presidit per la persona titular de la Conselleria, a través de la Secretaria Autonómica d’Ocupació, s’adscriu LABORA Servei Valencià d’Ocupació i Formació, al qual correspon l’impuls i l’execució de la política de la Generalitat en matèria d’ocupació.

3. A través de la direcció general competent en matèria de seguretat laboral, s’adscriu l’Institut Valencià de Seguretat i Salut en el Treball (INVASSAT), órgan cientificotècnic en matèria de prevenció de riscos laborals, d’assesorament i assistència tècnica i servei de prevenció de riscos laborals de l’Administració de la Generalitat, exceptuant-ne el sector sanitari. De conformitat amb el que estableix la seua llei de creació, la persona titular de la Conselleria n’exerceix la presidència.

4. L’Institut Valencià d’Estadística (IVE) té com a finalitat principal la gestió de l’activitat estadística d’interés de la Generalitat.

La persona titular de la Conselleria presideix el seu Consell Rector, al qual li correspon la supervisió general de l’activitat de l’Institut. Sota la seua dependència directa se situa la Direcció de l’IVE. ****[3]****

5. L’Institut Valencià de Competitivitat Empresarial (IVACE) exerceix les competències que li atribueix la seua llei de creació i la normativa que la desplega, i mantindrà la deguda col·laboració amb els diferents centres directius de la Conselleria en els respectius àmbits competencials.

Presidit per la persona titular de la Conselleria, a la qual correspon la direcció estratègica, l’avaluació i el control de la seua activitat, sota la seua dependència directa se situa la Direcció General de l’IVACE.

6. La Fundació Tribunal d’Arbitratge Laboral de la Comunitat Valenciana, la finalitat principal de la qual és el foment del consens social i la resolució dels conflictes laborals mitjançant l’exercici de funcions de conciliació, mediació i arbitratge en benefici de les empreses i persones treballadores de la Comunitat Valenciana, depén de la direcció general competent en matèria de treball.

7. El Consorci de Gestió del Centre d’Artesania de la Comunitat Valenciana, el qual té com a finalitat principal difondre i potenciar l’artesania per mitjà de l’adopció de polítiques promocionals, informatives, formatives, d’anàlisi, d’assistència i de coordinació, s’adscriu a la direcció general competent en matèria d’artesania. De conformitat amb el que estableixen els seus estatuts, la persona titular de la Conselleria n’exerceix la presidència.

 

 

TÍTOL II  
 Estructura i funcions dels órgans superiors,   
 directius i serveis centrals de la Conselleria

 

CAPÍTOL I  
 Titular de la Conselleria d’Economia Sostenible,  
 Sectors Productius, Comerç i Treball

 

**Article 5. Atribucions de la persona titular de la Conselleria**

1. La persona titular de la Conselleria d’Economia Sostenible, Sectors Productius, Comerç i Treball és l’órgan jeràrquic superior del departament i exerceix totes les atribucions conferides per la Llei 5/1983, de 30 de desembre, del Consell (d’ara endavant, Llei del Consell), així com, qualsevol altra que li atorgue l’ordenament jurídic, en l’àmbit competencial assignat a l’esmentada conselleria.

2. La persona titular de la Conselleria, sota la superior autoritat del Consell, assumeix la representació orgànica de la Conselleria d’Economia Sostenible, Sectors Productius, Comerç i Treball davant de qualsevol tipus d’institucions públiques i privades.

 

**Article 6. Substitucions en cas d****’abs****ència, vacant o malaltia**

1. En els casos d’absència o malaltia de la persona titular del departament, s’aplicarà el que disposa l’article 12.1.i, de la Llei del Consell.

Fins que se’n resolga la substitució, les funcions de la persona titular del departament, exceptuant-ne les que li corresponen com a membre del Consell, seran exercides temporalment, en este ordre, per les persones titulars de la secretaria autonómica competent en la matèria, de la sotssecretaria i de la direcció general competent en la matèria.

2. En cas d’absència, vacant o malaltia de la persona titular d’alguna de les secretaries autonómiques, les competències d’aquestes seran exercides per la direcció general amb competències en la matèria corresponent.

3. En cas d’absència, vacant o malaltia de la persona titular d’alguna de les direccions generals, les competències d’aquestes seran exercides per la secretaria autonómica de la qual depenga la direcció general afectada.

4. Si concorre simultàniament el supósit de vacant, absència o malaltia, tant de la persona titular de la secretaria autonómica, com de la persona titular de la direcció general amb competències en la matèria, les competències corresponents les exercirà la sotssecretaria.

5. En cas d’absència, vacant o malaltia de la persona titular de la sotssecretaria, les competències corresponents passaran a ser exercides per les secretaries autonómiques, seguint l’ordre relacional establit en l’article 2 d’aquest decret.

6. El que estableixen els paràgrafs anteriors s’entén sense perjudici del que, si és el cas, dispose la persona titular de la Conselleria mitjançant una resolució.

 

**Article 7. Gabinet**

1. El Gabinet de la persona titular de la Conselleria d’Economia Sostenible, Sectors Productius, Comerç i Treball és la unitat de suport, assessorament i assistència immediata a la persona titular del departament, de qui depèn directament.

2. El Gabinet de la persona titular de la Conselleria d’Economia Sostenible, Sectors Productius, Comerç i Treball té a càrrec seu el manteniment de les relacions de la persona titular del departament amb els alts órgans i institucions de la Generalitat, de l’Estat i de les altres administracions públiques, així com el desenvolupament de totes les funcions que se li encomanen.

 

**Article 8. Consell de Direcció**

1. El Consell de Direcció és l’órgan col·legiat d’assessorament i assistència a la persona titular de la Conselleria en l’elaboració, coordinació i execució del programa d’actuacions del departament.

Sota la seua presidència, el Consell de Direcció està integrat per les persones titulars de les secretaries autonómiques, la Sotssecretaria, les direccions generals i del Gabinet de la persona titular de la Conselleria, que n’exercirà la secretaria.

2. A les sessions del Consell de Direcció podran assistir, a més, les persones responsables de centres, órgans, unitats o ens adscrits al departament quan la persona titular de la Conselleria ho considere convenient.

3. La persona titular de la Conselleria pot acordar, sempre que ho considere convenient, la constitució d’altres grups o comissions de treball de caràcter consultiu i d’assesorament per a matèries concretes o assumptes específics amb la composició que en cada cas es determine.

 

 

CAPÍTOL II  
 Secretaria Autonómica d’Economia Sostenible,   
 Sectors Productius, Comerç i Consum

 

**Article 9. Competències de la Secretaria Autonómica d****’Economia Sostenible, Sectors Productius, Comer****ç i Consum**

1. Sota l’autoritat de la persona titular de la Conselleria, la Secretaria Autonómica d’Economia Sostenible, Sectors Productius, Comerç i Consum assumeix les funcions que li atribueix l’article 68 de la Llei del Consell, en matèria d’economia sostenible, planificació económica; estadística d’interés de la Generalitat, emprenedoria, foment del cooperativisme i de l’economia social; indústria i seguretat industrial, energia i mineria; comerç exterior; comerç interior, artesania i consum.

2. Així mateix, li correspon la coordinació i supervisió de l’actuació de les direccions generals sota la seua dependència amb competències per a establir les directrius generals de la política creditícia i promoure els instruments financers relacionats amb l’economia sostenible, el cooperativisme i l’economia social que amb esta finalitat es constituïsquen, en coordinació amb l’Institut Valencià de Finances, d’acord amb les previsions pressupostàries oportunes.

3. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 10. Nivell directiu de la Secretaria Autonómica d****’Economia Sostenible, Sectors Productius, Comer****ç i Consum**

1. A la Secretaria Autonómica d’Economia Sostenible, Sectors Productius, Comerç i Consum correspon dirigir i coordinar els centres directius que s’adscriuen sota la seua dependència, així com les unitats administratives que s’hi integren.

2. Li correspon, així mateix, impulsar i coordinar la consecució dels programes i l’execució dels projectes que exercisquen els centres directius que estiguen sota la seua dependència, i també controlar i supervisar el compliment dels objectius.

3. De la Secretaria Autonómica d’Economia Sostenible, Sectors Productius, Comerç i Consum depenen els centres directius següents:

a) Direcció General d’Economia Sostenible.

b) Direcció General d’Emprenedoria i Cooperativisme.

c) Direcció General d’Indústria, Energia i Mines.

d) Direcció General d’Internacionalització.

e) Direcció General de Comerç, Artesania i Consum.

 

**Article 11. Competències de la Direcció General d****’Economia Sostenible**

1. La Direcció General d’Economia Sostenible exerceix les funcions establides en l’article 70 de la Llei del Consell, en matèria d’estudi i avaluació de l’economia valenciana, d’orientació, planificació i seguiment de les polítiques económiques generals i de competitivitat sectorials i territorials, i la promoció de l’economia sostenible.

2. Així mateix, establirà les directrius generals de la política creditícia en l’àmbit de les seues competències i promourà els instruments financers relacionats amb l’economia sostenible que a este efecte es constituïsquen, en coordinació amb l’Institut Valencià de Finances, d’acord amb les previsions pressupostàries oportunes.

3. A més, exercirà les competències relatives a la supervisió de mediació d’assegurances i reassegurances privades, i les que, derivades de la normativa estatal en matèria d’assegurances, afecten la Comunitat Valenciana.

4. Igualment, li correspon assumir les competències en matèria de responsabilitat social que la legislació vigent atribuïsca a esta conselleria.

5. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 12. Competències de la Direcció General d****’Emprenedoria i Cooperativisme**

1. La Direcció General d’Emprenedoria i Cooperativisme exerceix les funcions establides en l’article 70 de la Llei del Consell, en matèria d’estudi, avaluació i promoció de l’economia valenciana en l’àmbit de l’emprenedoria, el cooperativisme i l’economia social. ****[4]****

2. Així mateix, li correspon la gestió dels registres de la Comunitat Valenciana de Cooperatives, de Societats Laborals i d’Entitats de Previsió Social, de conformitat amb el que preveu la normativa d’aplicació.

3. A més, establirà les directrius generals de la política creditícia en l’àmbit de les seues competències i promourà els instruments financers relacionats amb l’emprenedoria, el cooperativisme i l’economia social que a este efecte es constituïsquen, en coordinació amb l’Institut Valencià de Finances, d’acord amb les previsions pressupostàries oportunes.

4. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 13. Competències de la Direcció General d****’Ind****ústria, Energia i Mines**

1. La Direcció General d’Indústria, Energia i Mines exerceix les funcions establides en l’article 70 de la Llei del Consell, en matèria d’indústria i seguretat industrial, l’elaboració, la gestió i l’execució d’actuacions per al desenvolupament i foment dels sectors energètic i miner.

2. A més, té atribuïdes les competències en matèria de promoció de fires comercials oficials relacionades amb l’activitat industrial, de conformitat amb el que disposa la normativa vigent, en col·laboració, si escau, amb altres centres directius de la Generalitat, altres entitats del sector públic, o altres administracions públiques. ****[5]****

3. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 14. Competències de la Direcció General d****’Internacionalitzaci****ó**

1. La Direcció General d’Internacionalització exerceix les funcions establides en l’article 70 de la Llei del Consell, en matèria d’elaboració, gestió i execució d’actuacions per al desenvolupament i foment del comerç exterior, captació d’inversions sostenibles, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.

2. A més, té atribuïdes les competències en matèria de promoció de fires comercials declarades internacionals, de conformitat amb el que disposa la normativa vigent, en col·laboració, si escau, amb altres centres directius de la Generalitat, altres entitats del sector públic, o altres administracions públiques. ****[6]****

3. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 15. Competències de la Direcció General de Comerç, Artesania i Consum**

1. La Direcció General de Comerç, Artesania i Consum exerceix les funcions establides en l’article 70 de la Llei del Consell, en matèria d’ordenació territorial de l’activitat comercial a la Comunitat Valenciana, comerç interior, artesania i protecció i defensa de les persones consumidores i usuàries.

2. En particular, té atribuïdes les competències en matèria de promoció de les Cambres Oficials de Comerç, Indústria, Serveis i Navegació i el seu Consell i de les fires comercials, sense perjudici del que es disposa en els articles 13 i 14 anteriors en matèria de promoció de fires, de conformitat amb el que disposa la normativa vigent, en col·laboració, si escau, amb altres centres directius de la Generalitat, altres entitats del sector públic, o altres administracions públiques. ****[7]****

3. Així mateix, la persona titular d’aquesta direcció general exercirà la vicepresidència segona del Consorci de Gestió del Centre d’Artesania de la Comunitat Valenciana i de la seua Junta Rectora, de conformitat amb el que disposen els seus estatuts.

4. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

 

CAPÍTOL III  
 Secretaria Autonómica d’Ocupació

 

**Article 16. Competències de la Secretaria Autonómica d****’Ocupaci****ó**

1. Sota l’autoritat de la persona titular de la Conselleria, la Secretaria Autonómica d’Ocupació assumeix les funcions que li atribueix l’article 68 de la Llei del Consell, en matèria de treball, seguretat i salut laboral, conciliació laboral, inspecció de treball i relacions laborals; foment de l’ocupació i intermediació en el mercat laboral.

2. Especialment, té atribuïdes les competències en matèria d’orientació i formació professional per a l’ocupació, així com la inserció en el mercat laboral.

3. A més, la Secretaria Autonómica d’Ocupació serà l’órgan responsable de l’activitat i funcionament de LABORA Servei Valencià d’Ocupació i Formació, i exercirà la direcció d’aquesta entitat i, per tant, les funcions que li atribueix la seua llei de creació i la normativa que la desplega.

4. La Secretaria Autonómica d’Ocupació exerceix la vicepresidència de l’INVASSAT, de conformitat amb el que estableix la seua llei de creació.

5. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

**Article 17. Nivell directiu de la Secretaria Autonómica d****’Ocupaci****ó**

1. A la Secretaria Autonómica d’Ocupació correspon dirigir i coordinar els centres directius que s’adscriuen sota la seua dependència, així com les unitats administratives que s’integren en estos.

2. Li correspon, així mateix, impulsar i coordinar la consecució dels programes i l’execució dels projectes que exercisquen els centres directius que estiguen sota la seua dependència, i també controlar i supervisar el compliment dels objectius.

3. De la Secretaria Autonómica d’Ocupació depenen els centres directius següents:

a) La Direcció General de Treball, Benestar i Seguretat Laboral.

b) Les direccions generals que es prevegen en el reglament d’organització de LABORA Servei Valencià d’Ocupació i Formació.

 

**Article 18. Competències de la Direcció General de Treball, Benestar i Seguretat Laboral**

1. La Direcció General de Treball, Benestar i Seguretat Laboral exerceix les funcions establides en l’article 70 de la Llei del Consell, en matèria de treball, conciliació laboral, inspecció de treball, seguretat laboral i relacions laborals.

2. En particular, exercirà com a Autoritat Laboral i Autoritat Autonómica de la Inspecció de Treball i Seguretat Social a la Comunitat Valenciana, de conformitat amb el que disposa la normativa vigent.

3. Així mateix, li correspon la direcció de l’Institut Valencià de Seguretat i Salut Laboral (INVASSAT), en virtut del que es disposa en el seu reglament orgànic i en conseqüència, exercir les competències en matèria de salut i benestar laboral.

4. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

 

CAPÍTOL IV  
 Sotssecretaria

 

**Article 19. Sotssecretaria**

1. La Sotssecretaria, sota la dependència directa de la persona titular del departament, exercirà les funcions establides en l’article 69 de la Llei del Consell, en l’àmbit competencial de la Conselleria d’Economia Sostenible, Sectors Productius, Comerç i Treball.

2. En especial, té atribuïdes les funcions i competències següents:

a) Coordinar i impulsar la tramitació de projectes normatius del departament, així com supervisar i remetre els expedients d’assumptes que s’hagen d’elevar a la Comissió de Secretaris Autonómics i Sotssecretaris, així com al Consell per a la seua aprovació o perquè en prenguen coneixement.

b) Gestionar i coordinar la tramitació dels convenis i acords de col·laboració del departament que hagen de proposar-se al Consell per a la seua subscripció amb entitats públiques o privades.

c) Tramitar els expedients de responsabilitat patrimonial.

d) Elaborar informes i propostes de disposicions sobre matèries del seu àmbit funcional, així com dictar resolucions, instruccions i ordres de servei en l’àmbit de la seua competència, i disposar, si és el cas, la publicació en els diaris oficials de les disposicions, resolucions i anuncis que emanen d’órgans de la Conselleria.

e) Tramitar els expedients de contractació en l’àmbit competencial de la Conselleria.

f) Dirigir i gestionar els serveis generals i dependències comuns de la Conselleria.

g) Dirigir el Registre General, així com coordinar, supervisar i controlar l’organització i el funcionament de tots els centres, serveis i unitats dependents de la Conselleria.

h) Organitzar i controlar els assumptes generals i l’actualització periódica de l’inventari de béns i material, així com la gestió i l’emmagatzematge de totes les dades i documentació que siguen necessàries per al funcionament correcte dels serveis.

i) Dur a terme la gestió patrimonial dels béns afectes a la Conselleria.

j) Gestionar les despeses de personal del departament i tramitar les incidències de nómina, sense perjudici de les facultats atribuïdes a altres órgans.

k) Exercir la potestat disciplinària pel que fa al personal adscrit a la Conselleria, excepte en el supósit que la sanció proposada siga la de separació del servei.

l) Realitzar la planificació i programació económica, elaborar la proposta d’avantprojecte del pressupost anual, tramitar les modificacions pressupostàries i realitzar el seguiment de l’execució del pressupost, així com la gestió d’aquest en totes les seues fases comptables.

m) Dissenyar, executar i mantenir actualitzats els programes d’informació i gestió económica del departament, i establir les directrius per a la correcta gestió d’ingressos i despeses i l’óptima utilització dels recursos.

n) Dur a terme la inspecció, investigació, instrucció, tramitació, informe i proposta en els procediments en matèria de defensa de la competència.

o) Les derivades de la condició de punt de contacte per a la unitat de mercat i solució de diferències, de conformitat amb la legislació vigent.

p) Racionalitzar els procediments administratius, impulsar i coordinar la implantació i desenvolupament dels sistemes i instruments de la gestió de qualitat i transparència en la Conselleria i efectuar estudis i propostes sobre la normalització de documentació, la simplificació administrativa i la transparència.

q) Coordinar, informar i donar compte a l’órgan superior o centre directiu competent en matèria de qualitat dels serveis públics i simplificació administrativa, de transparència i participació ciutadana i de responsabilitat social, de totes les actuacions de la Conselleria en estes matèries.

r) Exercir les funcions directives en relació amb el compliment de la normativa en matèria de protecció de dades de caràcter personal en els tractaments de les quals és responsable la Conselleria.

s) Tutelar i coordinar les Institucions Firals de la Comunitat Valenciana entre elles i amb els diferents centres directius de la Generalitat, altres entitats del sector públic, o altres administracions públiques. ****[8]****

t) Supervisar el manteniment de les infraestructures firals, d’acord amb el Decret llei 19/2021 i la seua normativa de desplegament. ****[9]****

3. Finalment, assumirà qualsevol altra competència que se li encomane o delegue o que li conferisquen les disposicions legals o reglamentàries.

 

 

TÍTOL III  
 Organització territorial

 

**Article 20. Direccions territorials**

1. Com a expressió del principi de desconcentració administrativa, la Conselleria s’organitza territorialment en serveis centrals, que estenen la seua competència a tot l’àmbit de la Comunitat Valenciana, i en direccions territorials, amb competència d’àmbit provincial.

2. En cada una de les capitals de les províncies d’Alacant, Castelló i València hi haurà una direcció territorial d’Economia Sostenible, Sectors Productius, Comerç i Treball, que actuarà sota la dependència orgànica de la Sotssecretaria i amb competència en el territori de la respectiva província, al capdavant de la qual hi ha un director o directora territorial amb el caràcter de representant permanent de la Conselleria en el respectiu territori.

3. Funcionalment, les direccions territorials depenen dels distints centres directius de la Conselleria, segons l’índole de la matèria, els quals establiran els criteris i les directrius necessaris en el seu àmbit funcional per tal de garantir la coordinació i homogeneïtat d’actuació d’aquelles.

 

 

DISPOSICIONS TRANSITÒRIES

 

**Primera. Unitats administratives**

Les unitats i llocs de treball de nivell administratiu continuaran subsistents i donant el suport administratiu en relació amb aquells assumptes i expedients que els corresponga per raó de la matèria, sense perjudici de la competència per a resoldre dels órgans als quals s’ha atribuït, i la seua retribució es farà a càrrec dels mateixos crèdits pressupostaris. Tot aixó, fins que es duguen a terme les modificacions o actuacions que siguen procedents en estos en el marc de la vigent normativa en matèria de funció pública per a l’adequació de la nova estructura orgànica i sense perjudici que, posteriorment, siguen aprovades les relacions de llocs de treball adaptades a esta. Així mateix, des del moment de l’entrada en vigor del present decret, es podran produir els canvis d’adscripció d’unitats administratives que corresponga, de conformitat amb la reorganització efectuada.

 

**Segona. Règim transitori de funcions de les direccions territorials de LABORA Servei Valencià d****’Ocupaci****ó i Formaci****ó**

Fins que no es proveïsquen els llocs de treball de les persones titulars de les direccions territorials de LABORA Servei Valencià d’Ocupació i Formació, les funcions que se’ls atribueixen en virtut de la seua normativa d’organització i funcionament seran assumides per les persones titulars de les direccions territorials d’Economia Sostenible, Sectors Productius, Comerç i Treball d’aquesta conselleria.

 

**Tercera. Règim transitori de les funcions en matèria de les cambres oficials de comerç, indústria, serveis i navegació i de les institucions firals******[10]****

*Derogada*

 

 

DISPOSICIÓ DEROGATÒRIA

 

**Única. Normativa derogada**

Queden derogades totes les disposicions del mateix rang o d’un rang inferior que s’oposen al que estableix el present decret i, en especial, el Decret 104/2017, de 21 de juliol, del Consell, pel qual s’aprova el Reglament orgànic i funcional de la Conselleria d’Economia Sostenible, Sectors Productius, Comerç i Treball. En qualsevol cas, la regulació del nivell administratiu de la Conselleria mantindrà la seua vigència fins que s’aprove l’ordre de desenvolupament corresponent.

 

 

DISPOSICIONS FINALS

 

**Primera. Desplegament**

Es faculta la persona titular de la Conselleria d’Economia Sostenible, Sectors Productius, Comerç i Treball per a dictar totes les disposicions que requerisca el desplegament i l’execució d’aquest decret, en compliment del que disposa l’article 65 de la Llei del Consell.

 

**Segona. Entrada en vigor**

Aquest decret entrarà en vigor l’endemà de la publicació en el *Diari Oficial de la Generalitat Valenciana*.

 

València, 30 d’octubre de 2020

 

El president de la Generalitat,

XIMO PUIG I FERRER

 

EL conseller d’Economia Sostenible,

Sectors Productius, Comerç i Treball

RAFAEL CLIMENT GONZÁLEZ 

 

 

 

 

---

****[1]****El quart paràgraf del preàmbul es modifica per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/), de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, i del Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball. (DOGV núm. 9298 de 15.03.2022) Ref. Base de dades 002136/2022.

****[2]****La lletra a de l’apartat 1 de l’article 4 es modifica per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).

****[3]****L’apartat 4 de l’article 4 s’introdueix per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/) i, en conseqüència els anteriors apartats 4, 5 i 6 passen a renumerar-se com 5, 6 i 7.

****[4]****L’apartat 1 de l’article 12 es modifica per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).

****[5]****L’apartat 2 de l’article 13 s’introdueix per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/) i, en conseqüència l’anterior apartat 2 passa a ser l’apartat 3.

****[6]****L’apartat 2 de l’article 14 s’introdueix per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/) i, en conseqüència, es renumera l’anterior apartat 2 que passa a ser el 3.

****[7]****L’apartat 2 de l’article 15 es modifica per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).

****[8]****La lletra s de l’apartat 2 de l’article 19 s’introdueix per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).

****[9]****La lletra t de l’apartat 2 de l’article 19 s’introdueix per l’article 3 del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).

****[10]****La disposició transitória tercera es deroga per la disposició derogatória única del [**Decret 27/2022, d'11 de març, del Consell**](https://dogv.gva.es/va/eli/es-vc/d/2022/03/11/27/).


Còpia Permalink ELI